Държавен вестник, бр. 8, 2000 г., стр. 5

Б Р О Й 8
Д Ъ Р Ж А В Е Н   В Е С Т Н И К
С Т Р .  5
(3) Съставянето на актовете, издаването,
обжалването и изпълнението на наказателните
постановления става по реда на Закона за адми-
нистративните нарушения и наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Конвенция” е Конвенцията за забрана
на разработването, производството, натруп-
ването и употребата на химическо оръжие,
приета от Конференцията по разоръжаване в
Женева на 3 септември 1992 г., одобрена от
Общото събрание на ООН с резолюция А/47/39
от 30 ноември 1992 г., открита за подписване
в Париж на 13 януари 1993 г. и влязла в сила
на 29 април 1997 г. Конвенцията е подписана
от Република България на 13 януари 1993 г. и
е ратифицирана на 29 юни 1994 г.
2. “Организацията за забрана на химическо-
то оръжие” е организацията, която е учредена
в съответствие с член VIII от конвенцията.
3. “Държава-участничка” е държава, която е
ратифицирала конвенцията до 29 април 1997 г.
или се е присъединила към нея впоследствие.
4. “Химическо оръжие” е следното, в съв-
купност или поотделно:
а) токсични химически вещества и техните
прекурсори, с изключение на тези, предназна-
чени за цели, които не са забранени от конвен-
цията, доколкото видът и количествата отгова-
рят на тези цели;
б) боеприпаси и устройства, специално пред-
назначени за смъртоносно поразяване или при-
чиняване на друга вреда чрез токсичните свойс-
тва на токсичните химически вещества по бук-
ва “а”, които се освобождават в резултат на
употребата на такива боеприпаси и устройства;
в) всяко оборудване, специално предназна-
чено за употреба, пряко или непряко, във връз-
ка с такива боеприпаси или устройства.
5. “Токсични химически вещества” са:
а) всяко химическо вещество, което чрез
своето химическо въздействие върху жизнени-
те процеси може да предизвика смърт, времен-
но изваждане от строя или постоянна вреда на
човека или животните;
б) за целите на изпълнението на конвенция-
та токсичните химически вещества, които са
идентифицирани за прилагане на мерки за про-
верка, са посочени в приложенията.
6. “Прекурсор” е:
а) всеки химически реагент, включително
всеки ключов компонент на бинарни или мно-
гокомпонентни системи, който взема участие
на който и да е етап от производството и по
какъвто и да е метод на производство на ток-
сично химическо вещество;
б) за целите на изпълнението на конвенция-
та прекурсорите, които са идентифицирани за
прилагане на мерки за проверка, са посочени в
приложенията.
7. “Старо химическо оръжие” е:
а) химическо оръжие, което е било произве-
дено преди 1925 г.;
б) химическо оръжие, произведено в перио-
да между 1925 г. и 1946 г. и увредено до такава
степен, че повече не може да бъде употребява-
но като химическо оръжие.
 8. “Изоставено химическо оръжие” е хими-
ческо оръжие, включително старо химическо
оръжие, изоставено от държава-участничка след
1 януари 1946 г. на територията на друга държа-
ва без съгласието на последната.
9. “Химически вещества за поддържане на
правовия ред, включително за борба с вътреш-
ни безредици” е всяко химическо вещество,
което не е посочено в приложенията и което
може бързо да предизвика раздразнение на
органите на възприятието или физически ефект
на нетрудоспособност, които изчезват за крат-
ко време след прекратяване на въздействието.
10. “Цели, които не са забранени от конвен-
цията” са:
а) промишлени, селскостопански, научноиз-
следователски, медицински, фармацевтични
или други мирни цели;
б) защитни цели, а именно тези цели, които
са пряко свързани със защитата от токсични
химически вещества и защитата срещу хими-
ческо оръжие;
в) военни цели, несвързани с употребата на
химическо оръжие и несвързани с употребата
на токсичните свойства на химическите вещес-
тва като метод за война;
г) поддържане на правовия ред, включител-
но целите за борба с вътрешни безредици.
11. “Производство” на химическо вещество
е получаването му чрез химическа реакция.
12. “Преработка” на химическо вещество е
физически процес, като смесване, екстракция и
пречистване, при което веществото не се прев-
ръща в друго вещество.
13. “Употреба” на химическо вещество е
преобразуването му чрез химическа реакция в
друго вещество.
14. “Разработване” е научноизследователс-
ка и развойна дейност, предшестваща произ-
водството на химическо вещество.
15. “Придобиване” е установяване на собст-
веност върху химическо вещество.
16. “Натрупване” е увеличаване на коли-
чеството на химическо вещество чрез при-
добиване.
17. “Съхраняване” е установяване на физи-
чески контрол върху химическо вещество.
18. “Предаване” е освен физическото пре-
местване на химическо вещество към или из-
вън националната територия, също и прехвър-
ляне на собствеността и контрола над него.
19. “Органично химическо вещество” е вся-
ко химическо вещество, принадлежащо към
групата на химическите съединения, която се
състои от всички съединения на въглерода, с
изключение на неговите окиси, сулфиди или